CELEX: C2005/182/49
Language: lt
Date: 2005-07-23 00:00:00
Title: Byla C-199/05 Briuselio Apeliacinio teismo 2005 m. balandžio 28 d. sprendimu pateiktas prašymas priimti prejudicinį sprendimą byloje Europos Bendrija prieš Belgijos valstybę

23.7.2005   
            
            
               LT
            
            
               Europos Sąjungos oficialusis leidinys
            
            
               C 182/26
            
         Briuselio Apeliacinio teismo 2005 m. balandžio 28 d. sprendimu pateiktas prašymas priimti prejudicinį sprendimą byloje Europos Bendrija prieš Belgijos valstybę
   
   (Byla C-199/05)
   (2005/C 182/49)
   Proceso kalba: prancūzų
   Briuselio Apeliacinis teismas 2005 m. balandžio 28 d. sprendimu kreipėsi į Europos Bendrijų Teisingumo Teismą su prašymu, kurį Teisingumo Teismo sekretoriatas gavo 2005 m. gegužės 9 d., priimti prejudicinį sprendimą byloje Europos Bendrija prieš Belgijos valstybę.
   Briuselio Apeliacinis teismas Teisingumo Teismo prašo atsakyti į šiuos klausimus:
   
               1.
            
            
               Ar Protokolo dėl Europos Bendrijų privilegijų ir imunitetų 3 straipsnio 2 dalis, nurodanti, kad valstybių narių vyriausybės imasi atitinkamų priemonių, kad būtų netaikomi arba kompensuojami netiesioginiai ar apyvartos mokesčiai, turi būti aiškinama taip, kad į jos taikymo sritį patenka surinktas proporcinis mokestis už teismų ir specializuotų teismų sprendimus visose srityse, susijusius su priteisimu sumokėti pinigų sumas arba atsiskaityti vertybiniais popieriais bei su jų apskaičiavimu?
            
         
               2.
            
            
               Ar Protokolo dėl Europos Bendrijų privilegijų ir imunitetų 3 straipsnio 3 dalis, nurodanti, kad jokių lengvatų netaikoma atsiskaitant už bendros svarbos paslaugas, turi būti aiškinama taip, kad pasibaigus procesui pralaimėjusiai šaliai, kuriai priteista sumokėti tam tikrą sumą, nustatytas mokestis yra paprastas atsiskaitymas už bendros svarbos paslaugas?